CELEX: 62018TN0537
Language: fi
Date: 2018-09-13 00:00:00
Title: Asia T-537/18: Kanne 13.9.2018 – Vialto Consulting v. komissio

26.11.2018   
            
            
               FI
            
            
               Euroopan unionin virallinen lehti
            
            
               C 427/81
            
         
      Kanne 13.9.2018 – Vialto Consulting v. komissio
      (Asia T-537/18)
      (2018/C 427/108)
      Oikeudenkäyntikieli: kreikka
      
         Asianosaiset
      
      
         Kantaja: Vialto Consulting Kft. (Budapest, Unkari) (edustaja: asianajaja V. Christianos)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan komission riidanalaisen päätöksen, jolla komissio on päättänyt sulkea kantajan pois [hankintamenettelyihin osallistumisesta] kahden vuoden ajaksi sekä julkaissut tätä poissulkemista koskevan tiedotteen internetsivustollaan
               
            
                  —
               
               
                  velvoittamaan komission korvaamaan taloudellisen vahingon, joka on aiheutunut kantajalle yhtäältä sen poissulkemisesta kahden vuoden ajaksi ja toisaalta tätä poissulkemista koskevan tiedotteen julkaisemisesta komission internetsivustolla; vahingon määrä on 434 889,82 euroa ja lisäksi korot päätöksen tekemispäivästä lähtien
               
            
                  —
               
               
                  velvoittamaan komission korvaamaan aineettoman vahingon, joka on aiheutunut kantajalle yhtäältä sen poissulkemisesta kahden vuoden ajaksi ja toisaalta tätä poissulkemista koskevan tiedotteen julkaisemisesta komission internetsivustolla; vahingon määrä on 400 000 euroa ja lisäksi korot päätöksen tekemispäivästä lähtien
               
            
                  —
               
               
                  velvoittamaan komission korvaamaan kantajalle aiheutuneet oikeudenkäyntikulut kokonaisuudessaan.
               
            
         Oikeudelliset perusteet ja pääasialliset perustelut
      
      Kantaja vetoaa Euroopan komission 29.6.2018 antamasta päätöksestä Ares(2018)3463041 nostamansa kanteen tueksi neljään kanneperusteeseen.
      
                  1)
               
               
                  Ensimmäinen kanneperuste, joka perustuu asetuksen N:o 2185/96 7 artiklan 1 kohdan rikkomiseen, koska Euroopan komissio väittää perusteettomasti, ettei Euroopan petostentorjuntavirasto (OLAF) ole käyttänyt toimivaltaansa Vialtoon paikan päällä kohdistetun tarkastuksen aikana.
               
            
                  2)
               
               
                  Toinen kanneperuste, joka perustuu oikeutta hyvään hallintoon koskevan perusoikeuskirjan 41 artiklan rikkomiseen ja perusteluvelvollisuuden laiminlyöntiin.
               
            
                  3)
               
               
                  Kolmas kanneperuste, joka perustuu luottamuksensuojan periaatteen loukkaamiseen.
               
            
                  4)
               
               
                  Neljäs kanneperuste, joka perustuu suhteellisuusperiaatteen loukkaamiseen ja asianmukaisten perustelujen esittämisvelvollisuuden laiminlyöntiin, koska Euroopan komissio on yhtäältä päättänyt Vialton poissulkemisesta kahden vuoden ajaksi ja toisaalta julkaissut tätä koskevan tiedotteen internetsivustollaan.